Falatsinawa da ′yan sandan Isra′ila sun sake gwabza fada | Labarai | DW | 28.09.2015
Falatsinawa da 'yan sandan Isra'ila sun sake gwabza fada
An dai jibge jami'an 'yan sanda a harabar masallacin Al-Aqsa inda Yahudawan ke zuwa ziyara a matsayin wuri mai tsarki ga masu ibadarsu.
A ranar Litinin din nan fada ya sake barkewa tsakanin 'yan sandan Isra'ila da Falatsinawa a harabar masallacin Al-Aqsa, kamar yadda mai aika wa kamfanin dillancin labaran Faransa na AFP rahoto ya bayyana, wani abu kuma da ke kara haske kan yiwuwar kara kazantar rikici a daidai lokacin da ake shirin shiga hutun bukukuwan Sukkot da Yahudawa ke yi.
An dai jibge jami'an 'yan sanda a harabar masallacin inda Yahudawan ke zuwa ziyara a matsayin wuri mai tsarki ga masu ibadarsu, haka nan kuma wuri mai tsarki ga mabiya addinin na Islama.
A ranar Lahadi ma dai an dan gwabza da jami'an tsaron da ke kan iyaka bayan da matasan Falatsinawan suka rika jefa duwatsu ga 'yan sanda inda su kuma suka mai da martani ta hanyar amafani da hayaki mai sa hawaye suka tarwatsa su.
Muhimman kalmomi Al-Aqsa, Isra'ila, Falatsinawa
Permalink https://p.dw.com/p/1GeTB
Paparoma ya koka kan rikicin Al-Aqsa 23.07.2017
Paparoma Francis ya bayyana damuwa kan rikicin baya-bayan nan tsakanin Isra'ila da Falasdiwa kan masallacin Al-Aqsa, lamarin da ya ce a hanzarta zaman neman fahimta tsakanin juna.